Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 31

b) Kép és szöveg. Képregény, film és rajzfilm 4 óra Némafilm és szövege, a képregények és rajzfilmek üzenetei. Chaplin, Groucho Marx vagy Stan és Pan filmjeiből részletek megtekintése. Egy-egy rövid etűdhöz kiscsoportban írjanak szöveget, figyelembe véve a szereplők szájmozgását és a történetet. Szinkronizálják a filmet. Végül beszéljék meg, mi volt könnyű és mi nehéz a feladat megoldásában. A tanulók válasszák ki kedvenc képregényüket vagy rajzfilmjüket. Mondják el, miért azt szeretik. Nézzék meg ezeket közösen, majd válasszanak ki egy rövid részletet, és egyénileg mindenki írjon egy egyoldalas történetet a részlet alapján, mintha ebből készült volna a képregény vagy a rajzfilm. Nézzenek meg egy epizódot a South Parkból, és írják meg Kenny szövegét.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes